"Setswana Puo ya Gae (HL)/P2 11 DBE/2022 SC/NSC POKO E E SA TLHAOLWANG POTSO 5: DIPOTSO TSE DIKHUTSHWANE Buisa leboko le le latelang, mme o arabe dipotso. MAHUMAPELO A GA PHOKOJWE– MS Kitchen 1 Ruri legodimo le ka bo le na le mogala 2 Nkabo ke lotlegela Mmopi, ke re a utlwe, 3 A thuse, a kgaleme motho re a nyelela, 4 Re nyelediwa ke motho le ntšwa ya gagwe. 5 Ga ke bewe sebete monkgwe wa diphologolo! 6 Le fa go dutsweng gone go dutswe fela ka nna- 7 Monkgwe wa dibatana! Ke ntshitswe lošo-logolo 8 Ga twe le ke le bathong mokgwa ke gana ka one. 9 Jalo bana ba batho ba mekgwa mme e ngokologilwe, 10 Wa me ona fa o gopotswe ke tlhola-e-eme; 11 Ga e ke e re go umakwa o didimalelwe, 12 Ba re sa me ga se bolotsana ke ntlo-lo-bone. 13 Ga nke ke tswa ke sela-sela tsatsi le tlhabile, 14 Ke itala go lala ke kaila go sa robetswe, 15 Ke apare lefifi maeba a sa sedile, 16 Ke sikologa badipa  motho le ntšwa ya gagwe. 17 Jalo tlhe! Motho ga ke mo je, ga ke mo re sepe, 18 O ilwa phifadu fela ke botau, digagodi! 19 Ke bona fela ba sa isanyeng gope. 20 Ka e le ditshwantshwang bolalomeng bo'babedi. 5.1 Leboko le le bua ka ga eng? (2) 5.2 Ke sekapuo sefe se se tlhagelelang mo moleng 13, bolela gore o se bone jang? (2) 5.3 Tlhalosa mola 16 ka mafoko a gago. (2) 5.4 Nopola sekao sa ponagalo ya poko mo molathetong wa 20 o bo o bolele gore o se lemoga ka eng. (2) 5.5 O ithutile eng go tswa mo lebokong le? (2) [10] PALOGOTLHE YA KAROLO YA A: 30 Kwalololo e ileditswe Phetla"